《挽张南轩先生八首》
宋代·彭龟年

平生中兴念，渴饮而饥食。
落落不可合，令人气填臆。
归来牧桂州，才人用转窄。
抚摩日多暇，整整戎事饬。
偏伍联浮游，坐作亲部勒。
异时了剧寇，乃此诸校力。
论兵较利钝，夫岂谓深识。
牛刀何施宜，功乃在鸡肋。
谁知我公心，抆泪三叹息。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。